wickkiey/tamil-wikipedia-chunked huggingface dataset:
# மில்லர்-உரே பரிசோதனை

**மில்லர்–உரே பரிசோதனை**(Miller–Urey experiment) (அல்லது **மில்லர் பரிசோதனை**)தொடக்க காலத்தில் பூமி இருந்ததாகக் கருதப்படும் சூழ்நிலையை உருவகப்படுத்தி உயிரிலி வழி பிறப்பினை அதாவது உயிரற்ற பொருள்களிலிருந்து உயிரிகள் தோற்றத்தினை சோதிக்க முற்பட்ட ஒரு வேதியியல் சோதனை ஆகும். இச்சோதனையானது, அலெக்சாண்டர் ஓபாரின் மற்றும் ஜே. பி. எஸ். ஹால்டேன் ஆகியோரின் கருதுகோளை, அதாவது, அறிவியல் பூர்வமாக ஏற்றுக்கொள்ளப்படாமலிருப்பினும் பரவலாக ஏற்றுக்கொள்ளப்பட்ட கருத்தியலின்படி பண்டைய புவியில் இருந்த சூழ்நிலையானது பல எளிய கனிம முன்னோடிச் சேர்மங்களிலிருந்து மிகவும் சிக்கலான கரிமச் சேர்மங்களை உருவாக்கும் வேதி வினைகளை நிகழச்செய்வதற்கு ஏதுவாய் இருந்தது என்ற கருதுகோளுக்கு வலு சேர்ப்பதாக அமைந்திருந்தது. உயிரிலி வழி பிறப்பினை ஆராய்ந்து பார்க்கும் பழமையான சோதனையாகக் கருதப்படும் இந்த சோதனை 1952 ஆம் ஆண்டில் சிகாகோ பல்கலைக்கழகத்தில் பணி புரிந்த இசுடான்லி மில்லர் மற்றும் கலிபோர்னியா பல்கலைக்கழகத்தில் (சான் டியேகோ) பணி புரிந்த இணை ஆய்வாளர் ஹரால்டு உரே என்பவராலும் நடத்தப்பட்டு அதைத் தொடர்ந்த ஆண்டில் (1953) வெளியிடப்பட்டது.  
2007 ஆம் ஆண்டில் மில்லரின் மறைவிற்குப் பிறகு அவருடைய அசலான பரிசோதனைகளின் போது குப்பிகளில் மூடி பாதுகாத்து வைக்கப்பட்ட மாதிரிகளை பரிசோதித்த போது இருபதிற்கும் மேற்பட்ட அமினோ அமிலங்கள் மில்லரின் பரிசோதனைகளின் போது கிடைத்திருப்பதாகவும் இந்த எண்ணிக்கை மில்லரால் அறிவிக்கப்பட்ட அமினோ அமிலங்களின் எண்ணிக்கையை விட அதிகம் என்றும் உண்மையில் உயிரிகளில் இருபதிற்கும் மேற்பட்ட அமினோ அமிலங்கள் இருப்பையும் வெளி உலகிற்குத் தெரிவித்தனர்.
# மில்லர்-உரே பரிசோதனை

## பரிசோதனை

இந்த பரிசோதனையானது நீர் (H<sub>2</sub>O), மீத்தேன் (CH<sub>4</sub>), அம்மோனியா (NH<sub>3</sub>), மற்றும் ஐதரசன் (H<sub>2</sub>) ஆகியவற்றைப் பயன்படுத்தியது. இந்த வேதிப்பொருட்கள் யாவும் 5 லிட்டர் கொள்ளளவுள்ள ஒரு கண்ணாடிக் குடுவையில் மூடிய நிலையில் வைக்கப்பட்டுள்ளது. இந்தக் குடுவையானது பாதியளவு நீரால் நிரப்பப்பட்ட 500 மிலி கொள்ளளவுள்ள குடுவையோடு இணைக்கப்பட்டுள்ளது. சிறிய குடுவையானது வெப்பப்படுத்தப்படுகிறது. நீராவியானது பெரிய குடுவைக்குள் செல்ல அனுமதிக்கப்படுகிறது. மின்வாய்களினால் வாயுக்களின் கலவை மற்றும் நீராவி இருக்கக் கூடிய குடுவையினுள் மின்பொறியானது உண்டாக்கப்படுகிறது. இந்த வெப்பநிலையில் வாயுக்கலவை நீராவியுடன் வினைபுரிந்து உருவாகும் திரவாமானது அதன் கீழுள்ள குளிர்விப்பானால் குளிர்விக்கப்பட்டு, பரிசோதனைக் கருவியின் கீழ்ப்புறமுள்ள U-வடிவக் குழாயில் சேகரமாகிறது.  
ஒரு நாளுக்குப் பிறகு, இவ்வாறு சேகரிக்கப்பட்ட கரைசலானது இளஞ்சிவப்பு நிறத்திற்கு மாற்றமடைகிறது.. ஒரு வார கால தொடர்ச்சியான இயக்கத்திற்குப் பிறகு, நீராவியை உருவாக்கும் கொதிகலன் நீக்கப்படுகிறது. இதோடு பாதரச குளோரைடானது மாசுறுதலைத் தவிர்க்கும் பொருட்டு சேர்க்கப்படுகிறது. இந்த வினையானது பேரியம் ஐதராக்சைடு மற்றும் கந்தக அமிலத்தைச் சேர்ப்பதன் மூலம் நிறுத்தப்பட்டது.பின்னர், மாசுக்களை அகற்றுவதற்காக ஆவியாக்கப்பட்டது. வடிதாள் நிறப்பிரிகை முறையைப் பயன்படுத்தி மில்லர் இந்தக் கரைசலில் காணப்பட்ட பின்வரும் ஐந்து அமினோ அமிலங்களை அடையாளப்படுத்தினார்: கிளைசீன், அலனைன், β-அலனைன் அஸ்பார்டிக் அமிலம் மற்றும் α-அமினோபியூடிரிக் அமிலம் (AABA). இவற்றில் முதலில் குறிப்பிடப்பட்ட மூன்று சேர்மங்களின் இருப்பு உறுதிப்படுத்தப்பட்டது. ஆனால், பிந்தைய இரண்டு சேர்மங்களின் இருப்பு நிச்சயமற்ற அளவிற்கே தெரிந்தது.
# மில்லர்-உரே பரிசோதனை

## பரிசோதனையின் பின்னணியில் உள்ள வேதியியல்

வினையின் பகுதிப் பொருட்கள் இணையும் ஒரு படி வினையானது ஐதரசன் சயனைடு (HCN), பார்மால்டிகைடு (CH<sub>2</sub>O) ஆகியவற்றை உருவாக்குகின்றன. வினையில் மற்ற செயலுறு இடைவினைச் சேர்மங்களும் (அசெட்டிலீன், சயனோ அசிட்டிலீன் போன்றவை) தோன்றுகின்றன:  
: CO<sub>2</sub> &rarr; CO + [O] (அணுநிலை ஆக்சிசன்)
: CH<sub>4</sub> + 2[O] &rarr; CH<sub>2</sub>O + H<sub>2</sub>O
: CO + NH<sub>3</sub> &rarr; HCN + H<sub>2</sub>O
: CH<sub>4</sub> + NH<sub>3</sub> &rarr; HCN + 3H<sub>2</sub> (BMA செயல்முறை)  
பார்மால்டிகைடு, அம்மோனியா மற்றும் ஐதரசன் சயனைடு ஆகியவை பின்னர் இசுட்ரெக்கெர் தொகுப்பு வினையின் வழியாக வினைபுரிந்து அமினோ அமிலங்கள் மற்றும் இதர உயிரிய மூலக்கூறுகளைத் தருகின்றன:  
: CH<sub>2</sub>O + HCN + NH<sub>3</sub> &rarr; NH<sub>2</sub>-CH<sub>2</sub>-CN + H<sub>2</sub>O
: NH<sub>2</sub>-CH<sub>2</sub>-CN + 2H<sub>2</sub>O &rarr; NH<sub>3</sub> + NH<sub>2</sub>-CH<sub>2</sub>-COOH (கிளைசின்)  
அசல் சோதனையானது மில்லர் மற்றும் உரேயின் முன்னால் மாணவர், சான் டியேகா, கலிபோர்னியா பல்கலைக்கழகத்தின் பேராசிரியர் ஜெப்ரி படாவின் பாதுகாப்பில் இன்னமும் உள்ளது. இந்த பரிசோதனையை நிகழ்த்த பயன்படுத்தப்பட்ட கருவியின் அமைப்பானது இயற்கை மற்றும் அறிவியலுக்கான டென்வர் அருங்காட்சியகத்தில் காட்சிப்படுத்தப்பட்டுள்ளது.  
வினையின் பகுதிப் பொருட்கள் இணையும் ஒரு படி வினையானது ஐதரசன் சயனைடு (HCN), பார்மால்டிகைடு (CH<sub>2</sub>O) ஆகியவற்றை உருவாக்குகின்றன. வினையில் மற்ற செயலுறு இடைவினைச் சேர்மங்களும் (அசெட்டிலீன், சயனோ அசிட்டிலீன் போன்றவை) தோன்றுகின்றன:  
: CO<sub>2</sub> &rarr; CO + [O] (அணுநிலை ஆக்சிசன்)
: CH<sub>4</sub> + 2[O] &rarr; CH<sub>2</sub>O + H<sub>2</sub>O
: CO + NH<sub>3</sub> &rarr; HCN + H<sub>2</sub>O
: CH<sub>4</sub> + NH<sub>3</sub> &rarr; HCN + 3H<sub>2</sub> (BMA செயல்முறை)  
பார்மால்டிகைடு, அம்மோனியா மற்றும் ஐதரசன் சயனைடு ஆகியவை பின்னர் இசுட்ரெக்கெர் தொகுப்பு வினையின் வழியாக வினைபுரிந்து அமினோ அமிலங்கள் மற்றும் இதர உயிரிய மூலக்கூறுகளைத் தருகின்றன:  
: CH<sub>2</sub>O + HCN + NH<sub>3</sub> &rarr; NH<sub>2</sub>-CH<sub>2</sub>-CN + H<sub>2</sub>O
: NH<sub>2</sub>-CH<sub>2</sub>-CN + 2H<sub>2</sub>O &rarr; NH<sub>3</sub> + NH<sub>2</sub>-CH<sub>2</sub>-COOH (கிளைசின்)
# அவ்லி

.  
**அவ்லி** (**Auli**) இந்தியாவின் உத்தரகாண்ட் மாநிலத்தின் சமோலி மாவட்டத்தில் உள்ள ஒரு மலைவாழிடமாகும். இமயமலையில் 3050 மீட்டர் உயரத்தில் அமைந்த அவ்லி, அல்பைன் தட்பவெப்ப புல்வெளிகள் கொண்ட மலைகளால் சூழப்பட்ட இயற்கை அழகு கொட்டும் சமவெளியாகும். இங்கு சூன் முதல் அக்டோபர் வரை 520 வகையான பூக்கள் கொண்ட செடி, கொடிகள் பூத்துக் குலுங்கும்.
# அவ்லி

## சுற்றுலா

அவ்லி மலையேற்றப் பயிற்சிக்கான சிறந்த சுற்றுலாத் தலமாகும்.. இப்பகுதியைச் சுற்றிலும் கருவாலி (oak) மரக்காடுளும், இமயமலையின் பனிக் கொடுமுடிகளையும் காணலாம். அவ்லி மற்றும் பத்ரிநாத்தை இணைக்கும் 4 கி.மீ. நீளமுள்ள கேபிள் கார்கள் இயங்குகிறது.
# அவ்லி

## போக்குவரத்து வசதிகள்

அவ்லிக்கு 250 கி.மீ. தொலைவில் அமைந்த தொடருந்து நிலையம் ரிஷிகேஷ் ஆகும். டேராடூன் அவ்லிருந்து 290 கி.மீ. தொலைவில் உள்ளது.
# அவ்லி

## அருகமைந்த நகரங்கள்

- ஜோஷி மடம் - 16 கி.மீ.
- பத்ரிநாத் - 62 கி.மீ.
- தபோவனம்
# ஜாமியா மில்லியா இஸ்லாமியா

**ஜாமியா மில்லியா இஸ்லாமியா** (Jamia Millia Islamia) ஒரு மத்திய பொது பல்கலைக்கழகம் ஆகும், இது இந்தியாவின் புதுதில்லியில் அமைந்துள்ளது. இது 1920 இல் பிரித்தானிய ஆட்சியின் போது இந்தியாவின் உத்தரப் பிரதேசம் அலிகர் நகரில் நிறுவப்பட்டது. இது 1988 இல் இந்திய நாடாளுமன்றம் மத்திய பல்கலைக்கழகமாக அங்கீகரித்தது.  
உருது மொழியில், ஜாமியா என்றால் பல்கலைக்கழகம், மில்லியா என்றால் தேசியம் என்று பொருள்.  
ஜாமியா மில்லியா இஸ்லாமியா ஒரு பன்முக கல்வி முறையினை வழங்குகின்றது. இது பள்ளிப்படிப்பு, இளங்கலை, முதுகலை, எம்.பில் / பி.எச்.டி மற்றும் பிந்தைய முனைவர் கல்வி ஆகியவற்றின் அனைத்து அம்சங்களையும் உள்ளடக்கியது. 9 கற்றல் பீடங்கள், 39 கற்பித்தல் மற்றும் ஆராய்ச்சி துறைகள் மற்றும் 27 க்கும் மேற்பட்ட கற்றல் மற்றும் ஆராய்ச்சி மையங்களுடன் செயல்பட்டு வருகின்றது.
# கார்ல் சுவார்சுசைல்டு பதக்கம்

**கார்ல் சுவார்சுசைல்டு பதக்கம்** என்பது வானியற்பியல் விஞ்ஞானி கார்ல் சுவார்சுசைல்டு அவரது பெயரில் வழங்கப்படும் வானியல் விஞ்ஞானிகள் மற்றும் வானியற்பியலாளர்களுக்கு வானியல் கெசெல்செஃப்ட் (ஜெர்மன் வானியல் சங்கம்) வழங்கும் விருது ஆகும்.
# கார்ல் சுவார்சுசைல்டு பதக்கம்

## பெற்றவர்கள்

ஆதாரம்: ஜெர்மன் வானியல் சங்கம்
| 2018 | ஆண்ட்ரெஜ் உடால்ஸ்கி |
| --- | --- |
| 2017 | ரிச்சர்ட் வைலெபின்ஸ்கி |
| 2016 | ராபர்ட் வில்லியம்ஸ் |
| 2015 | இம்மோ அப்பென்செல்லர் |
| 2014 | மார்கரெட் கெல்லர் |
| 2013 | கார்ல்-ஹெய்ன்ஸ் ரோட்லர் |
| 2012 | சாண்ட்ரா எம். பேபர் |
| 2011 | ரெய்ன்ஹார்ட் ஜென்சல் |
| 2010 | மைக்கேல் மேயர் |
| 2009 | ரோல்ஃப்-பீட்டர் குட்ரிட்ஸ்கி |
| 2008 | ரஷீத் சன்யாவ் |
| 2007 | ருடால்ப் கிப்பன்ஹான் |
| 2005 | குஸ்டாவ் ஆண்ட்ரியாஸ் தம்மன் |
| 2004 | ரிக்கார்டோ கியாகோனி |
| 2003 | எரிகா போஹம்-வைட்டென்ஸ் |
| 2002 | சார்லஸ் எச். டவுன்ஸ் |
| 2001 | கெயிச்சி கொடைரா |
| 2000 | ரோஜர் பென்ரோஸ் |
| 1999 | எரேமியா பி. ஆஸ்ட்ரிக்கர் |
| 1998 | பீட்டர் ஏ. ஸ்ட்ரிட்மாட்டர் |
| 1997 | ஜோசப் எச். டெய்லர் |
| 1996 | கிப் தோர்ன் |
| 1995 | ஹென்ட்ரிக் சி. வான் டி ஹல்ஸ்ட் |
| 1994 | ஜோச்சிம் ட்ரம்பர் |
| 1993 | ரேமண்ட் வில்சன் |
| 1992 | பிரெட் ஹோய்ல் |
| 1990 | யூஜின் என். பார்க்கர் |
| 1989 | மார்ட்டின் ஜே. ரீஸ் |
| 1987 | லோட்விஜ் வோல்ட்ஜெர் |
| 1986 | சுப்ரமண்யன் சந்திரசேகர் |
| 1985 | எட்வின் ஈ. சால்பேட்டர் |
| 1984 | டேனியல் எம். பாப்பர் |
| 1983 | டொனால்ட் லிண்டன்-பெல் |
| 1982 | ஜீன் டெல்ஹே |
| 1981 | போடன் பாக்ஸியாஸ்கி |
| 1980 | லுட்விக் பயர்மன் |
| 1978 | ஜார்ஜ் பி. புலம் |
| 1977 | வில்ஹெல்ம் பெக்கர் |
| 1975 | லைமன் ஸ்பிட்சர் |
| 1974 | கோர்னெலிஸ் டி ஜாகர் |
| 1972 | ஜான் எச். ஓர்ட் |
| 1971 | ஆண்டனி ஹெவிஷ் |
| 1969 | பெங் ஸ்ட்ராம்கிரென் |
| 1968 | மார்டன் ஷ்மிட் |
| 1963 | சார்லஸ் ஃபெரன்பாக் |
| 1959 | மார்ட்டின் ஸ்வார்ஸ்ஸ்சைல்ட் (கார்ல் ஸ்வார்ஸ்ஸ்சைல்ட் மகன்) |
# சக்சினால்டிகைடு

**சக்சினால்டிகைடு** *(Succinaldehyde)* என்பது (CH<sub>2</sub>CHO)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை சக்சின்டையால்டிகைடு என்ற பெயராலும் அழைக்கலாம். மற்ற டையால்டிகைடுகளுடன் ஒப்பிடுகையில் குறிப்பாக சக்சின்டையால்டிகைடு அதிக வினைத்திறன் மிக்க சேர்மமாகும். பொதுவாக இதுவொரு நீரேற்றாக அல்லது மெத்தனால் வழிப்பெறுதி அசிட்டாலாக பயன்படுத்தப்படுகிறது. டிரோப்பினோன் என்ற இயற்கையாகத் தோன்றுகின்ற கரிமச் சேர்மத்திற்கு முன்னோடி சேர்மமாக சக்சினால்டிகைடு கருதப்படுகிறது . குறுக்கிணைப்பு முகவராக சக்சினால்டிகைடு பரவலாகப் பயன்படுத்தப்படுகிறது என்றாலும் இதையொத்த குளுட்டரால்டிகைடைக் காட்டிலும் குறைவான பயன்பாட்டையே கொண்டுள்ளது.
# சக்சினால்டிகைடு

## தயாரிப்பு

டெட்ரா ஐதரோபியூரானுடன் குளோரினைச் சேர்த்து ஆக்சிசனேற்றம் செய்து தொடர்ந்து நீராற்பகுப்பதாலும், அக்ரோலின் வழிப்பெறுதிகளை ஐதரோ பார்மைலேற்றம் செய்தும் சக்சினால்டிகைடைத் தயாரிக்கலாம்.
நீரிய கரைசலில் இச்சேர்மத்தின் மூலக்கூறுகள் நீரேற்றம் அடைந்து வளையமாகின்றன . மெத்தனாலில் இது 2,5-டைமெத்திலாக்சில்டெட்ரா ஐதரோபியூரான் என்ற வளைய அசிட்டாலாக மாற்றமடைகிறது .
# நியூசிலாந்துத் துடுப்பாட்ட அணியின் இலங்கைச் சுற்றுப் பயணம், 2019

நியூசிலாந்து துடுப்பாட்ட அணி 2019 ஆகத்து முதல் செப்டம்பர் வரை இலங்கையில் சுற்றுப் பயணம் மேற்கொண்டு இரண்டு தேர்வுப் போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடுகிறது. தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகைத் தொடரின் ஒரு பகுதியாகவும் அமைந்துள்ளது. இப்போட்டிகளுக்கான அரங்குகள் 2019 சூலை மாதத்தில் தேர்ந்தெடுக்கப்பட்டன. தொடக்கத்தில், முதலிரண்டு இ20ப போட்டிகளும் கொழும்பில் உள்ள ஆர். பிரேமதாச அரங்கில் விளையாடுவதாக இருந்தது. பின்னர் அவை கண்டி, முத்தையா முரளிதரன் அரங்கிற்கு மாற்றப்பட்டது.  
தேர்வுத் தொடர் 1–1 என்ற கணக்கில் சமனாக முடிந்தது. இ20ப தொடரில் 2-1 என்ற கணக்கில் நியூசிலாந்து வெற்றி பெற்றது.
# நியூசிலாந்துத் துடுப்பாட்ட அணியின் இலங்கைச் சுற்றுப் பயணம், 2019

## அணிகள்

| தேர்வுகள் | இ20ப போட்டிகள் |  |  |  |
| --- | --- | --- | --- | --- |
| * திமுத் கருணாரத்ன (த)
* தினேஸ் சந்திமல்
* தனஞ்சய டி சில்வா
* அகில தனஞ்சய
* நிரோசன் டிக்வெல்ல (குகா)
* லசித் எம்புல்தெனிய
* ஒசாதா பெர்னாண்டோ
* விசுவா பெர்னாண்டோ
* லகிரு குமார
* சுரங்க லக்மால்
* அஞ்செலோ மத்தியூஸ்
* குசல் மெண்டிசு
* குசல் பெரேரா
* இலக்சன் சந்தக்கன்
* லகிரு திரிமான்ன | * கேன் வில்லியம்சன் (த)
* டாட் ஆஸ்டில்
* டாம் பிளன்டெல்
* டிரென்ட் போல்ட்
* கொலின் டி கிரான்ஹோம்
* டாம் லேத்தம்
* என்றி நிக்கல்சு
* அஜாசு பட்டேல்
* ஜீத் ராவல்
* மிட்செல் சான்ட்னர்
* வில்லியம் சொமர்வில்
* டிம் சௌத்தி
* ராஸ் டைலர்
* நீல் வாக்னர்
* பி. ஜே. வாட்லிங் (குகா) | * லசித் மாலிங்க (த)
* நிரோசன் டிக்வெல்ல (து.த, குகா)
* அகில தனஞ்சய
* அவிசுக்கா பெர்னாண்டோ
* தனுஷ்க குணதிலக்க
* வனிந்து அசரங்க
* சிகான் ஜயசூரிய
* லகிரு குமார
* லகிரு மதுசாங்க
* குசல் மெண்டிசு
* குசல் பெரேரா
* கசுன் ராஜித்த
* இலக்சன் சந்தக்கன்
* தசுன் சானக்க
* இசுரு உதான | * டிம் சௌத்தி (த)
* டாட் ஆஸ்டில்
* டாம் புரூசு
* கொலின் டி கிரான்ஹோம்
* 
லொக்கி பெர்கசன்

* மார்ட்டின் கப்டில்
* இசுக்காட் குகெலெயின்
* தரில் மிட்செல்
* கொலின் மன்றோ
* செத் ரான்சு
* மிட்செல் சான்ட்னர்
* டிம் சைஃபர்ட் (wk)
* இந்தர்பிர் சோதி
* ராஸ் டைலர் | } |
# பி. எஸ். எல். வி- சி 35

**பி.எஸ்.எல்.வி-சி35** (PSLV-C35) என்பது 2016 ஆம் ஆண்டு செப்டம்பர் மாதம் 26 ஆம் திகதி அன்று வெற்றிகரமாக விண்ணில் ஏவப்பட்ட முனைய துணைக்கோள் ஏவுகலம் ஆகும். இதன் மூலம் ஒரே நேரத்தில் 8 செயற்கைக்கோள்கள் விண்வெளியில் நிலை நிறுத்தப்பட்டன. மேலும் ஒரே விண்வெளிப்பரப்பில் இருவேறு புவி வட்டப்பதையில் செயற்கைக்கோள்களை நிலைநிறுத்தி சாதனை செய்யப்பட்டது. ஸ்ரீஹரிகோட்டாவில் உள்ள சதீஷ் தவான் விண்வெளி மையத்திலிருந்து இந்திய விண்வெளி ஆராய்ச்சி அமைப்பு ஏவியது.
# சிவந்தி ஆதித்தனார் கல்லூரி

**சிவந்தி ஆதித்தனார் கல்லூரி** (Sivanthi Aditanar College) என்பது தமிழ்நாட்டின், கன்னியாகுமரி மாவட்டம், பிள்ளயார்புரத்தில் அமைந்துள்ள ஒரு கலை அறிவியல் கல்லூரி ஆகும். இது 1984 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# சிவந்தி ஆதித்தனார் கல்லூரி

## துறைகள்

### அறிவியல்

- இயற்பியல்
- வேதியியல்
- விலங்கியல்
- கணிதம்
- கணினி அறிவியல்
- கணினி பயன்பாடு (பி.ஜி)
# சிவந்தி ஆதித்தனார் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வணிக மேலாண்மை
- பெருவணிகவியல்
# சிவந்தி ஆதித்தனார் கல்லூரி

## அங்கீகாரம்

கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சிறீ பரமகல்யாணி கல்லூரி

**ஸ்ரீ பரமகல்யாணி கல்லூரி** (*Sri Paramakalyani College*), என்பது தமிழ்நாட்டின், தென்காசி மாவட்டம், ஆழ்வார்குறிச்சியில் அமைந்துள்ள ஒரு கலை அறிவியல் கல்லூரி ஆகும். இது 1963 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்தக் கல்லூரியானது கலை, வணிகவியல் மற்றும் அறிவியல் ஆகிய துறைகளில் வெவ்வேறு படிப்புகளை வழங்குகிறது.
# சிறீ பரமகல்யாணி கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- நுண்ணுயிரியல்
- உயிர் தொழில்நுட்பம்
- விலங்கியல்
- தகவல் தொழில்நுட்பம்
- கணினி பயன்பாட்டியல்
# சிறீ பரமகல்யாணி கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வர்த்தகம்
- பெருநிறுவன மேலாண்மை
# சிறீ பரமகல்யாணி கல்லூரி

## அங்கீகாரம்

கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சிறீ பராசக்தி மகளிர் கல்லூரி

**சிறீ பராசக்தி மகளிர் கல்லூரி** (*Sri Parasakthi College for Women*), என்பது இந்தியாவின், தமிழ்நாட்டின், தென்காசி மாவட்டம், குற்றாலத்தில் உள்ள ஒரு கலை அறிவியல் கல்லூரி ஆகும். இக்கல்லூரியானது மனோன்மணியம் சுந்தரனார் பல்கலைக்கழகத்துடன் இணைவு பெற்ற ஒரு தன்னாட்சி கல்லூரி ஆகும். இக்கல்லூரி 1964ஆம் ஆண்டில் ஏ. ஆர். சுப்பையா முதலியார் (முன்னாள் ச.ம.உ மற்றும் கல்வி சீர்திருத்தவாதி) கல்லூரிக்கு 20 ஏக்கர் நிலத்தை திருவாங்கூரின் மன்னரான சித்திரைத் திருநாள் பலராமவர்மா நன்கொடையாக வழங்கியதன் அடிப்படையில் துவங்கப்பட்டது.  
இக்கல்லூரி தமிழ்நாடு இந்து சமய அறநிலையத்துறையின் கட்டுப்பாட்டின் கீழ் செயல்பட்டுவருகிறது. 1978ஆம் ஆண்டில் இந்த கல்லூரிக்கு புது தில்லியில் உள்ள பல்கலைக்கழக மானியக் குழு தன்னாட்சி தகுதியினை வழங்கியது.  
இந்தக் கல்லூரியானது கலை மற்றும் அறிவியல் துறைகளில் இளங்நிலை, முதுநிலை, ஆராய்ச்சி திட்டங்களை வழங்குகிறது.
# காமதா இராச்சியம்

**காமதா இராச்சியம்** (**Kamata kingdom**) (pron: ˈkʌmətɑ), காமரூப பால வம்சத்தினரின் காமரூபப் பாலப் பேரரசின் ( 350–1140) வீழ்ச்சிக்குப் பின்னர் கிபி 13-ஆம் நூற்றாண்டில் எழுச்சியுற்ற இராச்சியமாகும்.  
காமதா இராச்சியத்தின் இறுதி மன்னரை, தில்லி சுல்தானகத்தின் வங்காளப் பிரதேச ஆளுநர் அலாவுத்தீன் உசைன் ஷா, ஆட்சியிலிருந்து அகற்றினாலும், அவரால் காமரூபப் பேரரசில் தனது ஆட்சியை நிலைநிறுத்த இயலவில்லை. இதனால் 1586-இல் காமதாப் பேரரசை அகோம் வம்சத்தினர் கைப்பற்றி ஆண்டனர். சில நூற்றாண்டுகளுக்குப் பின்னர் காமதா இராச்சியத்தின் மேற்குப் பகுதியில் உள்ள கூச் பெகர் தலைநகராகக் கொண்டு 1586-இல் கூச் பெகர் இராச்சியம் நிறுவப்பட்டது.  
கென் வம்சத்தினர் கூச் பெகர் தலைநகராகக் கொண்டு கூச் பெகர் இராச்சியத்தை, இந்திய விடுதலை வரை ஆண்டனர். பின்னர் 1948-இல் தங்கள் இராச்சியத்தை இந்தியாவுடன் இணைத்தனர்.
# காமதா இராச்சியம்

## இதனையும் காண்க

- கூச் பெகர் இராச்சியம்
- அகோம் பேரரசு
- காமரூப பேரரசு
- பாலப் பேரரசு
- சுதியா நாடு
# செட்டியார்

**செட்டியார்** (*Chettiar*) அல்லது **செட்டி** (*Chetti*) என்பது தென்னிந்தியாவில், குறிப்பாக தமிழ்நாடு, கேரளா மற்றும் கர்நாடகம் ஆகிய இந்திய மாநிலங்களில் உள்ள பல வணிக, நெசவு, விவசாய மற்றும் நில உரிமையாளர் சாதிகளால் பயன்படுத்தப்படும் ஒரு பட்டமாகும்.
# செட்டியார்

## சொற்பிறப்பு

செட்டியார்/செட்டி என்ற சொல் சமஸ்கிருதம் சொல்லான (தேவநாகரி: श्रेष्ठ) அல்லது (தேவநாகரி: श्रेष्ठीन्) என்பதிலிருந்து பெறப்பட்டது, இதன் பொருள் "மேலானவர்" என்பதாகும். இந்த சொல் பின்னர் பிராகிருத மொழியில் (தேவநாகரி: सेठी) என மாறியது, இறுதியாக நவீன இந்தோ-ஆரிய பழங்குடியினரின் பேச்சுவழக்கில் (தேவநாகரி: शेट) அல்லது (தேவநாகரி: शेटी) ஆனது..
# செட்டியார்

## வரலாற்றுச் சிறப்பு

செட்டியார் பட்டம் வணிகக் குழுக்கள், விவசாயிகள் மற்றும் கைவினைஞர்கள் உள்ளிட்ட பல்வேறு சமூகங்களுடன் தொடர்புபடுத்தப்பட்டுள்ளது. இந்தப் பட்டம் வெள்ளாளர் சாதியின் சில உட்பிரிவுகளாலும் பயன்படுத்தப்படுகிறது, இது பகுதிகள் மற்றும் தொழில்கள் முழுவதும் அதன் பொருத்துத்திறனை எடுத்துக்காட்டுகிறது.  
ஆங்கிலேயர் ஆட்சி காலத்தில், செட்டியார்கள், குறிப்பாக நாட்டுக்கோட்டை நகரத்தார், அருவியூர் நகரத்தார்(செட்டியார்) ஆகியோர் தென்னிந்தியாவிலும் தென்கிழக்காசியாவிலும் முக்கியமான வங்கியாளர்கள் மற்றும் நிதியாளர்களாக அங்கீகாரம் பெற்றனர்.
# செட்டியார்

## பொருளாதார மற்றும் பண்பாட்டு பங்களிப்புகள்

### வாணிகம் மற்றும் நிதி

நாட்டு கோட்டை நாகரத்தார் செட்டியார்கள் மேம்பட்ட வங்கி முறையை உருவாக்கினர். ஒப்பந்தக் கடன் நோட்டு (வாக்குறுதி குறிப்பு) போன்ற நிதி கருவிகளை பயன்படுத்தி, இந்தியாவிலிருந்து பர்மா (மியான்மர்), மலேசியா, சிங்கப்பூர் வரை பரந்த கடன் வலையமைப்பை உருவாக்கினர். ஆங்கிலேயர் ஆட்சி காலத்தில் இவர்களை "கிழக்கின் வங்கியாளர்கள்" என்று அழைத்தனர்.
# செட்டியார்

## பொருளாதார மற்றும் பண்பாட்டு பங்களிப்புகள்

### விவசாயம் மற்றும் நெசவுத் தொழில்

வாணிகம் மட்டுமல்லாமல், பல செட்டியார் துணைக்குழுக்கள் விவசாயம் மற்றும் நெசவுத் தொழிலிலும் ஈடுபட்டிருந்தனர். **வெள்ளாளர் செட்டியார்கள்** (வெள்ளான் செட்டிகள்) வரலாற்றில் பெரிய நிலத்தரணிகளும் வணிகர்களும் ஆவர். **தேவாங்க செட்டியார்கள்** உயர்தர நெசவுத் துணிகளில் நிபுணர்களாக இருந்தனர். கந்தங்கி புடவை இன்றும் இவர்களின் கைவினைப் பாரம்பரியத்தை நினைவூட்டுகிறது.
# செட்டியார்

## பொருளாதார மற்றும் பண்பாட்டு பங்களிப்புகள்

### தொண்டு மற்றும் மதம்

செட்டியார்கள் தங்களின் பெருந்தொண்டுகளுக்காகப் புகழப்படுகின்றனர். பள்ளிகள், மருத்துவமனைகள், ஆலயங்கள் என பல பொதுநல அமைப்புகளை அமைத்தனர். பிள்ளையார்பட்டி கற்பக விநாயகர் கோயில் மற்றும் குன்றக்குடி முருகன் கோயில் போன்றவை செட்டியார் ஆதரவுடன் வளர்ந்த முக்கிய ஆலயங்கள் ஆகும். தென்கிழக்காசியாவிலும் கல்வி, மத மற்றும் சமூக அமைப்புகளை செட்டியார்கள் நிதியுதவி செய்துள்ளனர்.
# செட்டியார்

## பொருளாதார மற்றும் பண்பாட்டு பங்களிப்புகள்

### உணவு கலாசாரம்

தமிழ்நாட்டின் நாகரத்தார் செட்டியார்கள் தங்களின் பிரபலமான செட்டிநாடு சமையல் முறைக்காக அறியப்படுகின்றனர்.
# செட்டியார்

## தமிழ்நாட்டில் செட்டியார் பட்டத்தைப் பயன்படுத்தும் சாதிகள்

தமிழ்நாடு அரசு இடவொதுக்கீட்டுப் பட்டியலில் கொடுக்கப்பட்டுள்ள செட்டி, செட்டியார் பட்டத்தைப் பயன்படுத்தும் இனக்குழுவின் பட்டியல்
- 501 செட்டியார் (701)
- (அருவியூர் நகரத்தார்) - அரியூர்ச் செட்டியார் (அரிவையூர்ச் செட்டியார், அரியூர் நகரத்தார்) (706)
- ஆரிய வைசியச் செட்டியார் (கோமட்டிச் செட்டியார், ஆரிய வைசியர், வைசியச் செட்டியார்) (709)
- பலிஜா நாயுடு (பலிஜா செட்டியார்) (710)
- பேரி செட்டியார் (711)
- சோழபுரம் செட்டியார் (714)
- கொங்குச் செட்டியார் (728)
- கோட்டைப்புரச் செட்டியார் (733)
- கோட்டைப்புர வைசியச் செட்டியார் (734)
- மஞ்சுபுத்திரச் செட்டியார் (மஞ்சுபுத்தூர்ச் செட்டியார்) (737)
- (நாட்டுக்கோட்டை நகரத்தார்) - நாட்டுக் கோட்டைச் செட்டியார் (நாட்டுக் கோட்டை நகரத்தார்) (743)
- சைவச் செட்டியார் (751)
- திருவெள்ளறைச் செட்டியார் (758)
- உலகமாபுரம் செட்டியார் (761)
- அகரம் வெள்ளாஞ்செட்டியார்
- கற்பூர செட்டியார்
- காசுக்கார செட்டியார்
- பன்னிரண்டாம் செட்டியார் அல்லது உத்தமச் செட்டியார்
- வல்லநாட்டு செட்டியார்
- வாணியர், வாணியச் செட்டியார் (கண்டல், கனிகா, தெலிகுலா, செக்கலார் உட்பட)
- வெள்ளாஞ்செட்டியார்
- கொங்குச் செட்டியார் (கோயம்புத்தூர் மற்றும் ஈரோடு மாவட்டங்களில் மட்டும்)
- சாத்துச் செட்டி (தெலுங்குச் செட்டி, இருபத்து நான்கு மனைத் தெலுங்குச் செட்டி உட்பட
# செட்டியார்

## குறிப்பிடத்தக்க நபர்கள்

- ராஜா சர் அண்ணாமலை செட்டியார் - நிறுவனர் அண்ணாமலை பல்கலைக்கழகம், சிதம்பரம் மற்றும் செட்டிநாடு குழும நிறுவனங்களின் நிறுவனர்.
- அழகப்பச் செட்டியார் - நிறுவனர், அழகப்பா பல்கலைக்கழகம் காரைக்குடி
- தம்புச் செட்டி - மைசூர் நீதிமன்றத்தின் முதல் இந்திய தலைமை நீதிபதி
- காசுலு லட்சுமிநரசு செட்டி - நிறுவனர், மெட்ராஸ் மக்கள் சங்கம்
- ஏ.வி.மெய்யப்ப செட்டியார் - ஏவிஎம் புரொடக்சன்சு நிறுவனர்.
- கருமுத்து தியாகராசர் - மதுரா வங்கி நிறுவனர், தியாகராசர் கலைக்கல்லூரி மற்றும் தியாகராசர் பொறியியல் கல்லூரி நிறுவனர்
- ராஜா சர் முத்தையா செட்டியார் - சென்னை முதல் மாநகரத்தந்தை (மேயர்)
# செட்டியார்

## மேலும் பார்க்க

- நாட்டுக்கோட்டை நகரத்தார்
- அருவியூர் நகரத்தார்
- கொழும்புச் செட்டி
- வாணியர்
- 24 மனை தெலுங்குச்செட்டியார்
- கண்டாங்கி
- கொழும்புச் செட்டி
# ஐசோபியூட்டைரால்டிகைடு

**ஐசோபியூட்டைரால்டிகைடு** *(Isobutyraldehyde)* என்பது (CH<sub>3</sub>)<sub>2</sub>CHCHO. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர்`ஆல்டிகைடு சேர்மமான ஐசோபியூட்டைரால்டிகைடு சமபகுதியப் பண்பை பியூட்டனால் எனப்படும் என்-பியூட்டைரால்டிகைடு சேர்மத்துடன் கொண்டுள்ளது. ஈர தானியங்கள் அல்லது வைக்கோலின் நெடி இதன் மணமாகும். ஆல்பா ஐதரசன் அணுவை கொண்டிருந்தாலும் இச்சேர்மம் கான்னிசரோ வினைக்கு உட்படுகிறது.
# ஐசோபியூட்டைரால்டிகைடு

## தயாரிப்பு

பெரும்பாலும் புரோப்பீனை ஐதரோபார்மைலேற்றம் செய்யும் போது ஓர் உடன்விளைபொருளாக ஐசோபியூட்டைரால்டிகைடு உருவாகிறது. இச்சேர்மம் ஒவ்வோர் ஆண்டும் பல மில்லியன் டன்கள் இவ்வாறு தயாரிக்கப்படுகிறது.  
வலிமையான கனிம அமிலங்கள் வினையூக்கியாகச் செயல்பட்டு மெத்தல்லைல் ஆல்ககாலை ஐசோபியூட்டைரால்டிகைடாக மறுசீராக்கம் செய்கின்றன.  
பாக்டீரியாக்களைப் பயன்படுத்தி இயற்கையிலேயே கூட இச்சேர்மம் உற்பத்தியாகிறது
# ஐசோபியூட்டைரால்டிகைடு

## வினைகள்

ஐசோபியூட்டைரால்டிகைடை ஐதரசனேற்றம் செய்தால் ஐசோபியூட்டனாலும், ஆக்சிசனேற்றம் செய்யும்போது மெத்தக்ரோலின் அல்லது மெத்தக்ரைலிக் அமிலமும் கிடைக்கின்றன. பார்மால்டிகைடுடன் சேர்த்து ஒடுக்க வினைக்கு உட்படுத்தினால் ஐதராக்சிபைவால்டிகைடு உருவாகிறது.
# O-கிரெசால்ப்தாலீன்

***o*-கிரெசால்ப்தாலீன்** (*o*-Cresolphthalein) ஒரு ப்தாலீன் சாயம் ஆகும். இது தரம் பார்த்தல் சோதனைகளில் நிறங்காட்டியாகப் பயன்படுகிறது. இது நீரில் கரைவதில்லை. ஆனால், எத்தனாலில் கரையும். இதன் pH மதிப்பு 8.2 க்கும் கீழாக உள்ள கரைசல்களில் நிறமற்றதாகவும், 9.8 க்கும் அதிகமாக உள்ள கரைசல்களில் செவ்வூதா (அல்லது) கருஞ்சிவப்பு நிறத்தைத் தருகிறது.
# தேசிகர்

**தேசிகர்** (*Desikar*) என்ற சொல் தமிழ்நாடு, கேரளா மற்றும் இலங்கை ஆகிய பகுதிகளில் உள்ள பல சமூகங்களால் பெயருக்குப் பின்னால் பயன்படுத்தப்படும் பட்டப் பெயராகும்.
# தேசிகர்

## தோற்றம்

தேசிகர் என்ற வார்த்தைக்கு தமிழில் "முனிவர்" என்று பொருள். வீரசைவ பண்டாரம் சமூகத்தை சேர்ந்தவர்கள், இந்த பட்டத்தை அதிக அளவில் பயன்படுத்துகிறார்கள். சைவ வெள்ளாளர் சமுதாயத்தை சேர்ந்த கோவில் பூசாரிகள் இந்த பட்டத்தை பயன்படுத்துகிறார்கள். செங்குந்தர் சமுதாயத்தை சேர்ந்த கோவில் பூசாரிகள் மற்றும் குலகுருக்கள் இந்த பட்டத்தை பெயருக்குப் பின்னால் பயன்படுத்துகிறார்கள்.
# தேசிகர்

## வாழும் பகுதிகள்

இச்சமூகத்தினர் தமிழ்நாடு முழுவதும் பரவி வாழுகின்றனர், மேலும் மலேசியா, இலங்கை மற்றும் சிங்கப்பூரிலும் வாழுகின்றனர். இருப்பினும், தமிழ்நாட்டின் தென்மாவட்டங்களில், மக்கள்தொகையில், இவர்கள் குறிப்பிடத்தக்க விகிதத்தில் உள்ளனர்.
# கருவூர் ஏறிய ஒள்வாள் கோப்பெருஞ்சேரல் இரும்பொறை

**கருவூர் ஏறிய ஒள்வாள் கோப்பெருஞ்சேரல் இரும்பொறை** என்பவன் சங்ககால சேர மன்னன் ஆவான். இவனே கடைச்சங்ககால சேரர்களில் முதல் மன்னனாக அறியப்படுபவன். கருவூர் ஏறிய என்ற இவன் புணைப்பெயரைக் கொண்டு கருவூரை தலைநகராக்கி ஆண்ட முதல் சேரன் இவனென்று அறியலாம். ஒள்வாள் என்பது இவன் ஒளி படைத்த வாளைக்கொண்டவன் என்பதை கூறுகிறது.  
இவனை நரிவெரூஉத்தலையார் புறநானூற்றுப் பாடலில் கூறியிருக்கிறார். இவனை நேரில் கண்டதும் பிணம் தின்னும் நரியே வெறுக்கும்படியாக இருந்த இவரது தலை மாறி, தன் முந்தைய நல்லுடம்பைப் பெற்றார் என்று கூறப்படுகிறது.  
பாடலில் புலவர் இவனைக் ‘கானக நாடன்’ எனக் குறிப்பிடுகிறார். எருமை போன்ற கற்களுக்கு இடையே, மாடுகள் மேய்வது போல யானைகள் மிகுதியாக மேயும் நாடு இவன் நாடு.  
அருளும் அன்பும் நீக்கி வாழ்பவர்களுக்கு நிரையம் (நரகம்) கிடைக்கும். அவர்களோடு ஒருவனாகச் சேராமல் குழந்தையைக் காப்பாற்றுபவர்கள் போல நாட்டு மக்களைக் காப்பாற்ற வேண்டும் என்று புலவர் இந்தப் பாடலில் இந்த மன்னனுக்கு அறிவுரை கூறுகிறார்.
# தேஜ்பூர்

**தேஜ்பூர்** (**Tezpur**) ( வடகிழக்கு இந்தியாவில் அமைந்த அசாம் மாநிலத்தின் சோனித்பூர் மாவட்டத்தில் பிரம்மபுத்திரா ஆற்றின் கரையில் உள்ள நகரம் ஆகும். கவுகாத்திக்கு வடகிழக்கே 175 கி.மீ. தொலைவில் தேஜ்பூர் நகரம் உள்ளது.  
24 வார்டுகள் கொண்ட தேஜ்பூர் நகராட்சியின் மொத்த மக்கள்தொகை 1,02,505 ஆகும்.
# ஜம்மு-பாரமுல்லா இருப்புப் பாதை

- பனிஹால் நகரங்களை இணைக்கும் 12 கி.மீ. நீளம் கொண்ட பீர் பாஞ்சால் சுரங்க இருப்புப்பாதை]]  
தொடருந்து நிலையம்]]  
**ஜம்மு-ஸ்ரீநகர்-பாரமுல்லா இருப்புப் பாதை** (**Jammu–Srinagar–Baramulla railway line**) இந்தியாவின் ஜம்மு காஷ்மீர் பகுதியில் அமைந்த காஷ்மீர் பள்ளத்தாக்கில் உள்ள பாரமுல்லா - ஸ்ரீநகர் பகுதிகளை, ஜம்முவுடன் இணைக்கும் 356 கி.மீ. நீளம் கொண்ட இருப்புப் பாதை, ரூபாய் 10,000 கோடி மதிப்பில் அமைக்கும் திட்டம் 2002-ஆம் ஆண்டு முதல் செயல்படுகிறது. இந்த இருப்புப் பாதை அமைக்கும் திட்டம் முழுவதும் முடிவடைந்த பிறகு புதுதில்லியிலிருந்து - ஸ்ரீநகரை 14 மணி நேர பயண நேரத்தில் அடையலாம்.  
தற்போது ஜம்மு-வைஷ்ணதேவி கோயில்-உதம்பூரை இணைக்கும் இருப்புப் பாதை அமைக்கும் பணிகள் முடிவடைந்து தொடருந்துகள் இயக்கப்படுகிறது. கற்றா நகரத்திலிருந்து, பனிஹால் வரையிலான 67 கி.மீ. நீளத்திற்கு இருப்புப் பாதைகள் அமைக்கும் பணிகள் 2019-இல் முடிவடைந்துள்ளது. 6 சூன் 2025இல் செனாப் பாலம் திறப்பு விழா நடத்தப்பட்டப் பின்னர் இவ்வழித்தடத்தில் வைஷ்ணதேவி கோயில் முதல் சிறீநகர் வரை இரண்டு வந்தே பாரத் விரைவுவண்டிகள் இயக்கப்படுகிறது. இந்த இருப்புப் பாதைத் திட்டம் குப்வாரா வரை நீட்டிக்கத் திட்டமிடப்பட்டுள்ளது. மேலும் ஜம்முவின் இராம்பன் மாவட்டத்தில் உள்ள பனிஹால்-காசிகுண்ட்-அனந்தநாக்-ஸ்ரீநகர், பட்காம் மற்றும் பாரமுல்லா நகரங்களை இணைக்கும் இருப்புப் பாதை பணிகள் முடிவடைந்து தொடருந்துகள் இயக்கப்படுகிறது. மேலும் இந்த இருப்புப் பாதை அமைக்கும் திட்டம் குப்வாரா வரை நீட்டிக்கத் திட்டமிடப்பட்டுள்ளது. மேலும் செனாப் ஆற்றின் மீது 1,178 அடி உயரத்தில், 2156 அடி அகலத்தில், உலகத்தின் மிக உயரமான செனாப் இருப்புப் பாதை மேம்பாலம் கட்டிமுடிக்கும் தருவாயில் உள்ளது.  
ஜம்மு-ஸ்ரீநகர்-பாரமுல்லா இருப்புப் பாதையில் 30 தொடருந்து நிலையங்கள் அமைக்கப்படுகிறது. இவ்வழித்தடத்தில் நாள் ஒன்றுக்கு 10-12 தொடருந்துகள் இயக்கத் திட்டமிடப்பட்டுள்ளது.  
ஜம்மு - பாரமுல்லா இருப்புப் பாதை முழுமையாக அமைக்கும் திட்டம் 2021-இல் முடிக்கத் திட்டமிடப்பட்டுள்ளது.
# ஜம்மு-பாரமுல்லா இருப்புப் பாதை

## இதனையும் காண்க

- பீர் பாஞ்சால் சுரங்க இருப்புப்பாதை
- செனாப் பாலம்
- ஜவகர் குகை
- செனானி-நஷ்ரி சுரங்கச்சாலை
- பனிஹால்-காசிகுண்ட் சுரங்கச்சாலை
- சோஜி லா சுரங்கச்சாலை
# சிறீ சாரதா மகளிர் கல்லூரி

**ஸ்ரீ சாரதா மகளிர் கல்லூரி** (Sri Sarada College for Women), என்பது தமிழ்நாட்டின், திருநெல்வேலி மாவட்டம், அரியகுளம், சாரதா நகரில் அமைந்துள்ள மகளிர் கலை அறிவியல் கல்லூரி ஆகும். இது 1986 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# சிறீ சாரதா மகளிர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல் மற்றும் பயன்பாடு
- தகவல் தொழில்நுட்பம்
# சிறீ சாரதா மகளிர் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- சமஸ்கிருதம்
- பொருளியல்
- உடற்கல்வி
- நூலக அறிவியல்
- வணிக மேலாண்மை
- பெருவணிகவியல்
# சிறீ சாரதா மகளிர் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# செயின்ட் ஜெரோம் கலை மற்றும் அறிவியல் கல்லூரி

**செயின்ட் ஜெரோம் கலை மற்றும் அறிவியல் கல்லூரி** (St. Jerome's College of Arts and Science), என்பது தமிழ்நாட்டின், கன்னியாகுமரி மாவட்டம், ஆனந்தநாடர்குடியில் ( நாகர்கோயில் ) அமைந்துள்ள ஒரு கல்லூரியாகும். இது 2009 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# செயின்ட் ஜெரோம் கலை மற்றும் அறிவியல் கல்லூரி

## துறைகள்

### அறிவியல்

- இயற்பியல்
- கணிதம்
- கணினி அறிவியல்
- கணினி பயன்பாடு
# செயின்ட் ஜெரோம் கலை மற்றும் அறிவியல் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வணிக மேலாண்மை
- வணிகவியல்
# செயின்ட் ஜெரோம் கலை மற்றும் அறிவியல் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# இண்டோல்-3-அசிட்டால்டிகைடு

**இண்டோல்-3-அசிட்டால்டிகைடு** *(Indole-3-acetaldehyde)* என்பது C<sub>10</sub>H<sub>9</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இண்டோல் என வகைப்படுத்தப்படும் இச்சேர்மத்தில், ஒரு பிரோல் வளையம் பென்சீனுடன் உருகி இணைந்து 2,3-பென்சோபிரோலாக உருவாகிய இண்டோல் பகுதிக்கூறு காணப்படுகிறது.  
தாமிர அமீன் ஆக்சிடேசு, ஆல்டிகைடு டியைதரோசனேசு எக்சு (மைட்டோகாண்டிரியா), அமீன் ஆக்சிடேசு பி, கொழுப்பு ஆல்டிகைடு டியைதரோசனேசு, 4-டிரைமெத்தலமினோபியூட்டரால்டிகைடு டியைதரோசனேசு, ஆல்டிகைடு டியைதரோசனேசு, ஆல்டிகைடு டியைதரோசனேசு என்.ஏ.டி+, ஆல்டிகைடு டியைதரோசனேசு 7 உறுப்பினர் ஏ1, அமீன் அக்சிடேசு ஏ, ஆல்டிகைடு டியைதரோசனேசு 1ஏ3 போன்ற நொதிகளின் அடி மூலக்கூறாக இண்டோல்-3-அசிட்டால்டிகைடு உள்ளது .
# விக்கிப்பீடியா:Statistics/weekly/18-Aug-2019
# களுவன்கேணி

**களுவன்கேணி** (kaluwankerny) என்பது இலங்கையின், கிழக்கு மாகாணத்தில் உள்ள ஒரு கிராமமாகும். இந்தக் கிராமமானது இரண்டு கிராமசேவகர்கள் பிரிவுகளைக் கொண்டது ஆகும். இது மட்டக்களப்பு மாவட்டத்தில் வடக்கே ஏறாவூர் பிரதேச செயலகப் பகுதியில் கல்குடா தேர்தல் தொகுதியில் அமைந்துள்ளது. இது ஒரு முழுமையான தமிழ் கிராமம் ஆகும். இங்கு பிரதானமாக இந்து மற்றும் கிறிஸ்தவ மதங்கள் உள்ளன. இந்துக்களே பெரும்பான்மை. உயர்தரத்துடன் கூடிய பாடசாலையாக மட்/ ககு/ களுவன்கேணி விவேகானந்தா வித்தியாலயம் காணப்படுகின்றது. மற்றும் ஐந்தாந் தரத்துடன் இரண்டு பாடசாலைகள் உள்ளன.  
மீன்பிடிக் கிராமமான இக்கிராமத்தில், இயற்கையான நீரினால் நிறைந்த கேணிகள் அமையப்பெற்றதாலேயே இது களுவன்(கேணி) என்ற காரணப்பெயருடன் காணப்படுகிறது.  
இவ்வூரில் பல பகுதிகள் உள்ளன.
1. நெடியமடு
2. கொளணி
3. சுருப்புக்கேணி
4. மாவடிப்பற்று
5. மாதிரிக்கிராமம்
6. நடுப்பகுதி
7. ஏத்துக்கால்
8. சுனாமி வீட்டுத்திட்டம்
9. அக்கரை
# இலங்கை அரசுத் தலைவர் தேர்தல், 2019

**2019 இலங்கை அரசுத்தலைவர் தேர்தல்** (*2019 Sri Lankan presidential election*) இலங்கையின் 7-வது நிறைவேற்று அதிகாரம் கொண்ட அரசுத்தலைவரைத் தேர்ந்தெடுக்க 2019 நவம்பர் 16 இல் நடைபெற்ற தேர்தல் ஆகும். நடப்பு அரசுத்தலைவர் மைத்திரிபால சிறிசேனவின் பதவிக்காலம் 2020 சனவரி 9 இல் முடிவடைய இருந்த நிலையில், தேர்தல் முன்கூட்டியே அறிவிக்கப்பட்டது.  
2019 நவம்பர் 17 இல் அதிகாரபூர்வமான இறுதி முடிவுகள் அறிவிக்கப்பட்டன. இதன்படி, இலங்கை பொதுசன முன்னணி வேட்பாளர் கோட்டாபய ராஜபக்ச 52.25% வாக்குகள் பெற்று வெற்றி பெற்றார். ஐக்கிய தேசியக் கட்சியின் வேட்பாளர் சஜித் பிரேமதாச 41.99% வாக்குகளைப் பெற்றார். கோட்டாபய ராசபக்ச இலங்கையில் தமிழ் பேசும் மக்கள் செறிந்து வாழும் வடக்கு, கிழக்கு மாகாணங்களின் ஐந்து மாவட்டங்கள், மலையகத்தின் நுவரெலியா மாவட்டம் ஆகியவை தவிர்ந்த ஏனைய 16 மாவட்டங்களிலும் பெரும் வாக்கு வித்தியாசத்தில் வெற்றி பெற்றார். கோட்டாபய ராசபக்ச 2019 நவம்பர் 18 அன்று அதிகாரபூர்வமாக இலங்கையின் 7-வது அரசுத்தலைவராகப் பதவியேற்றார்.
# இலங்கை அரசுத் தலைவர் தேர்தல், 2019

## முடிவுகள்

### தரவுகள்

- வரலாற்றில் முதல் முறையாக அதிகளவு வேட்பாளர்கள் போட்டியிட்ட அரசுத்தலைவர் தேர்தல் இதுவாகும். மொத்தம் 35 வேட்பாளர்கள் போட்டியிட்டனர். கட்சி சார்பாகத் தேர்தலில் போட்டியிடுபவர்கள் ரூ.50,000 உம் சுயேட்சையாகப் போட்டியிடுபவர்கள் ரூ.75,000 உம் கட்டுப்பணங்களாக செலுத்த வேண்டும். கட்டுப்பணங்களைத் தக்க வைத்துக் கொள்ள அவர்கள் ஆகக்குறைந்தது 5% வாக்குகளைப் பெற்றிருக்க வேண்டும். போட்டியிட்டவர்களில் கோத்தாபய ராசபக்ச, சஜித் பிரேமதாச தவிர்ந்த ஏனைய 33 பேரும் தமது கட்டுப்பணங்களை இழந்தனர்.
# இலங்கை அரசுத் தலைவர் தேர்தல், 2019

## பின்விளைவு

### பதவி விலகல்கள்

நிதி அமைச்சர் மங்கள சமரவீர தான் உடனடியாக அமைச்சுப் பதவியில் இருந்து விலகுவதாக அரசுத்தலைவர் மைத்திரிபால சிறிசேனவிற்கு கடிதம் மூலம் அறிவித்தார். இதுவரை காலமும் நிகழ்ந்த தேர்தல்களில் மினவும் அமைதியான முறையில் தேர்தல்கள் நடைபெற்றதாக அவர் தனது கடிதத்தில் குறிப்பிட்டார்.  
விளையாட்டு, மற்றும் தொலைத்தொடர்புத் துறை அமைச்சர் ஹரின் பெர்னாண்டோ தனது டுவிட்டர் செய்தியில், தனது அமைச்சுப் பதவியில் இருந்தும், ஐக்கிய தேசியக் கட்சியின் அனைத்துப் பதவிகளில் இருந்தும் விலகுவதாக அறிவித்தார். சம்பிக்க ரணவக்க தனது பெருநகரங்கள் மற்றும் மேற்கு அபிவிருத்தி அமைச்சுப் பதவியில் இருந்து விலகுவதாகவும் அறிவித்தனர்.
# இலங்கை அரசுத் தலைவர் தேர்தல், 2019

## பின்விளைவு

### பன்னாட்டுத் தாக்கங்கள்

; நாடுகள்
- – இந்தியப் பிரதமர் நரேந்திர மோதி தனது துவிட்டர் செய்தியில், புதிய அரசுத்தலைவர் ராஜபக்சவிற்கு வாழ்த்துத் தெரிவித்தார். புதிய தலைவருடன் இணைந்து இலங்கை இந்திய நல்லுறவை மேலும் வலுப்படுத்தவும் இரு நாடுகளுக்கும் இடையிலான வளர்ச்சி மற்றும் பாதுகாப்பு உள்ளிட்ட பல விடயங்களில் இலங்கையுடன் இணைந்து செயலாற்ற விரும்புவதாகவும் தெரிவித்துள்ளார்.
- – மாலைதீவுகள் அரசுத்தலைவர் இப்ராகிம் முகமது சாலி கோத்தாபய ராஜபக்சவின் "பெரும் வெற்றிக்கு" வாழ்த்துத் தெரிவித்தார்.
# ஜலகம்பாறை அருவி

**ஜலகம்பாறை அருவி** என்பது திருப்பத்தூர் மாவட்டம், திருப்பத்தூர் (வேலூர்) ஊராட்சி ஒன்றியம், ஏலகிரி மலையினில் சடையனூர் எனும் இடத்தில் அமைந்துள்ளது.
# ஜலகம்பாறை அருவி

## வழி

திருப்பத்தூரிலிருந்து பிச்சனூர் செல்லும் வழியில் 13 கிலோமீட்டர் தொலைவில் சடையனூர் உள்ளது. ஏலகிரி மலையின் மேல்பகுதியில் உள்ள நிலாவூரில் இருந்தும் மலைத்தடம் வழியே சுமார் 6 கி.மீ கீழிறங்கினால் அருவியை அடையலாம். இவ்வழி தற்காலிகமாக மூடப்பட்டுள்ளது.
# ஜலகம்பாறை அருவி

## அமைவிடம்

ஏலகிரி மலையின் மறுபுறத்தில் மலையின் கீழ்ப்பகுதில் சலகம்பாறை அருவி உள்ளது. ஏலகிரி மலையில் உருவாகும் அட்டாறானது, சடையனூரில் 15 மீட்டர் உயரத்தில் இருந்து அருவியாகக் கொட்டுகிறது.  
மலையில் பல்வேறு வகையான மூலிகைத் தாவரங்கள் காணப்படுதால் இவ்வருவியில் நீராடுவது நோய்களை நீக்கும் என்ற நம்பிக்கையில் பல்வேறு மக்களும் வந்து நீராடிச்செல்கின்றனர்.
# ஜலகம்பாறை அருவி

## வெளியிணைப்புகள்

- ஜலகாம்பாறை அருவியில் வரலாறு காணாத வெள்ளப்பெருக்கு! - வீடியோ, tamil.oneindia.com 18 ஆகஸ்ட்,2019.  
- ஆர்ப்பரிக்கும் ஜலகாம்பாறை நீர்வீழ்ச்சி. சுற்றுலா பயணிகள் மகிழ்ச்சி.News 18 Tamil Nadu செய்தி
# 5-குளோரோமெத்தில்பர்பியூரால்

**5-குளோரோமெத்தில்பர்பியூரால்** *(5-Chloromethylfurfural)* என்பது C<sub>4</sub>H<sub>2</sub>O(CH<sub>2</sub>Cl)CHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூரானின் 2- மற்றும் 5- நிலைகளில் முறையே பர்மைல் (CHO), குளோரோமெத்தில் (CH2Cl) குழுக்கள் பதிலீடு செய்யப்பட்டு இச்சேர்மம் உருவாகிறது. பிரக்டோசையும் இதர செல்லுலோசு வழிப்பெறுதிகளையும் ஐதரோகுளோரிக் அமிலத்தைப் பயன்படுத்தி நீர்நீக்கம் செய்து 5-குளோரோமெத்தில்பர்பியூராலைத் தயாரிக்கலாம். இதுவொரு நிறமற்ற நீர்மமாகும் . இச்சேர்மத்தை ஒடுக்க வினைக்கு உட்படுத்தி 5-மெத்தில்பர்பியூராலையும், நீராற்பகுப்புக்கு உட்படுத்தி ஐதராக்சிமெத்தில்பர்பியூராலையும் பெற முடியும்.
# 5-பார்மைல்யுராசில்

**5-பார்மைல்யுராசில்** *(5-Formyluracil)* என்பது C<sup>5</sup>H<sub>4</sub>N<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு பல்லினவளைய கரிமக் காரமாகும். தைமின் சேர்மத்திலுள்ள மெத்தில் குழுவை ஆக்சிசனேற்றம் செய்து இதை தயாரிக்க முடியும். மரபணு சடுதிமாற்ற வேதியியல் முகவராக 5-பார்மைல்யுராசில் கருதப்படுகிறது.
# ஹொலையா

**ஹொலையா** (*Holeya*) எனப்படுவோர் இந்தியாவின், கருநாடக மாநிலத்தைச் சேர்ந்த பட்டியல் சாதியினர் ஆவர். இவர்கள் கேரளா, மகாராட்டிரம், தமிழ்நாடு மற்றும் மத்திய பிரதேசம் ஆகிய மாநிலங்களிலும் வசிக்கின்றனர்.  
இவர்கள் ஒரு காலத்தில் நில உரிமையாளர்களாக இருந்தனர், இவர்கள் இந்தியாவின் பண்டைய தக்காண நிலப்பரப்பில், பண்டைய ராஜ்ஜியங்களை வளர்த்தனர். இந்திய வரலாற்றின் இடைக்காலத்தில், இவர்களின் இராஜ்ஜிய வீழ்ச்சி அடைந்த பின்பு, போர்வீரராக இருந்த இவர்கள் விவசாயத் தொழிலாளர்களாக கருதப்பட்டன. *ஹொலா* என்ற சொல்லுக்கு ஒரு விவசாயத் துறை என்றும் பொருள் ஆகும். *ஹொலையா* என்ற சொல் ஹொலாவிலிருந்து உருவானது என்று கருதப்படுகிறது.  
ஹொலையா சமூகம் துணைக் கண்டத்தின் மிகப் பழமையான சமூகங்களில் ஒன்றாகும். இவர்கள் மாநிலத்தின் பழமையான விவசாய சமூகம் என்று கூறப்படுகிறது.  
ஹொலையா சில பகுதிகளில் பறையர் என்ற பெயரிலும் அறியப்படுகின்றனர். பழைய தமிழ் கவிதைகள் மற்றும் ஆரம்பகால கிறித்துவ எழுத்துகளில் பறையன் என்ற வார்த்தையைக் குறிப்பிடவில்லை. ஆனால் *ஏனினாஸ்* என்ற பழங்குடியினரின் பெயரைக் குறிப்பிடுகின்றன. இவர்கள் மற்றவர்களிடமிருந்து முற்றிலும் வேறுபட்டவர்கள் மற்றும் கிராமங்களில் வசிக்கவில்லை. ஆனால் தங்கள் சொந்த கோட்டைகளில் வசித்தனர். திரு பிரான்சிஸ், என்னும் வரலாற்றாசிரியர், இன்றைய பறையர் அல்லது ஹொலையா சமூகத்தினர் மூதாதையர்கள் என்று கருதுகிறார்.
# ஜம்மு-பூஞ்ச் இருப்புப் பாதை

**ஜம்மு-பூஞ்ச் இருப்புப் பாதை** (**Jammu–Poonch line**) இந்தியாவின் ஜம்மு காஷ்மீர் மாநிலத்தின் ஜம்மு நகரத்தையும், பூஞ்ச் நகரத்தையும் இணைக்கும் 234 கிலோ மீட்டர் நீளமுள்ள அகல இருப்புப் பாதை அமைக்கும் திட்டத்திற்கு 22 மார்ச் 2012 முதல் இந்திய இரயில்வே கள ஆய்வுப் பணி மேற்கொண்டு வருகிறது.
ஜம்மு-பூஞ்ச் இருப்புப் பாதை அமைக்க ரூபாய் 22771.55 கோடி ஒதுக்கீடு செய்ய இந்திய அரசு 2019-இல் முடிவு செய்துள்ளது.
# ஜம்மு-பூஞ்ச் இருப்புப் பாதை

## இதனையும் காண்க

- ஜம்மு-பாரமுல்லா இருப்புப் பாதை
# அக்னூர்

**அக்னூர்** (**Akhnoor**) இந்தியாவின் ஜம்மு காஷ்மீர் மாநிலத்தின் ஜம்மு மாவட்டத்தில் நகராட்சியுடன் கூடிய நகரம் ஆகும். இது இந்திய-பாகிஸ்தான் எல்லைக் கட்டுப்பாட்டுக் கோடு அருகே, ஜம்முவிலிருந்து 28 கி.மீ. தொலைவில் இமயமலை அடிவாரத்தில் செனாப் ஆற்றின் கரையில் அமைந்துள்ளது. தேசிய நெடுஞ்சாலை எண் 144 ஏ, அக்னூர்-பூஞ்ச் நகரங்களை இணைக்கிறது. நிர்வாக வசதிக்காக அக்னூர் பகுதியை அக்னூர், சௌக்கி சௌரா மற்றும் கௌர் என மூன்று நிர்வாகப் பகுதிகளாக பிரிக்கப்பட்டுள்ளது.
# அக்னூர்

## புவியியல்

பாகையில் அக்னூர் அமைந்துள்ளது. அக்னூர் கடல்மட்டத்திலிருந்து 301 மீட்டர் உயரத்தில் உள்ளது. செனாப் ஆறு அக்னூரில் பாய்கிறது.
# அக்னூர்

## மக்கள்தொகை பரம்பல்

13 வார்டுகள் கொண்ட அக்னூர் நகராட்சியின், 2011-ஆம் ஆண்டு மக்கள்தொகை கணக்கெடுப்பின் படி, மொத்த மக்கள்தொகை 20,756 ஆகும்.
# சுந்தரேஸ்வரி கல்வியியல் கல்லூரி

**ஸ்ரீ சுந்தரேஸ்வரி கல்வியியல் கல்லூரி** (Sri Sundareswari College of Education) என்பது தமிழ்நாட்டில் விருதுநகர் மாவட்டத்தில் திருவில்லிபுத்தூருக்கு அருகில் மல்லி என்ற கிராமத்தில் அமைந்துள்ள ஒரு கல்வியியல் கல்லூரி ஆகும்.இக்கல்லூரியல் இளங்கலை கல்வியியல் பட்டப்படிப்பிற்கு 100 இடங்களும், முதுகலை கல்வியியல் பட்டப்படிப்பிற்கு 50 இடங்களும் தமிழ்நாடு ஆசிரியர் கல்வியியல் பல்கலைக்கழகத்தால் அனுமதிக்கப்பட்டுள்ளது. இக்கல்லூரிக்கு தேசிய ஆசிரியர் கல்விக் குழுமத்தால் அங்கீகாரம் வழங்கப்பட்டுள்ளது. இக்கல்லூரி சென்னை, தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டுள்ளது.
# செயின்ட் ஜான்ஸ் கலை மற்றும் அறிவியல் கல்லூரி

**செயின்ட் ஜான்ஸ் கலை மற்றும் அறிவியல்** (St. John's College of Arts and Science), என்பது தமிழ்நாட்டின், கன்னியாகுமரி மாவட்டம், அம்மாண்டிவிளையில் அமைந்துள்ள ஒரு கலை அறிவியல் கல்லூரி ஆகும். இது 2005 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# செயின்ட் ஜான்ஸ் கலை மற்றும் அறிவியல் கல்லூரி

## துறைகள்

### அறிவியல்

- கணிதம்
- கணினி பயன்பாடு
- இயற்பியல்
# செயின்ட் ஜான்ஸ் கலை மற்றும் அறிவியல் கல்லூரி

## துறைகள்

### கலை மற்றும் வணிகவியல்

-
- ஆங்கிலம்
- வணிக மேலாணமை
- வர்த்தகவியல்
# செயின்ட் ஜான்ஸ் கலை மற்றும் அறிவியல் கல்லூரி

## அங்கீகாரம்

கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# செயின்ட் மேரிஸ் கல்லூரி, தூத்துக்குடி

**தூத்துக்குடி செயின்ட் மேரிஸ் கல்லூரி** (St. Mary's College, Thoothukudi) என்பது தமிழ்நாட்டின், தூத்துக்குடியில் அமைந்துள்ள மகளிர் கலை அறிவியல் கல்லூரி ஆகும். இது 1948 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வர்த்தகம், அறிவியல் ஆகிய துறைகளில் பல்வேறு படிப்புகளை வழங்குகிறது.
# செயின்ட் மேரிஸ் கல்லூரி, தூத்துக்குடி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- கணினி அறிவியல்
# செயின்ட் மேரிஸ் கல்லூரி, தூத்துக்குடி

## துறைகள்

### கலை மற்றும் வர்த்தகம்

- தமிழ்
- பிரஞ்சு
- ஆங்கிலம்
- பொருளியல்
- வரலாறு
- வர்த்தகவியல்
# செயின்ட் மேரிஸ் கல்லூரி, தூத்துக்குடி

## அங்கீகாரம்

கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# திருவள்ளுவர் கல்லூரி

**திருவள்ளுவர் கல்லூரி** (Thiruvalluvar College), என்பது தமிழ்நாட்டின், திருநெல்வேலி மாவட்டம், பாபனாசத்தில் அமைந்துள்ள ஒரு கலை அறிவியல் கல்லூரி ஆகும். இது 1969 ஆம் ஆண்டில் நிறுவப்பட்டது. இந்தக் கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்தக் கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# திருவள்ளுவர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல்
# திருவள்ளுவர் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- வணிகவியல்
# திருவள்ளுவர் கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# திருநெல்வேலி தட்சண மாற நாடார் சங்க கல்லூரி

**டி. டி. எம். என். எஸ். கல்லூரி** என அழைக்கப்படும் **திருநெல்வேலி தட்சண மாற நாடார் சங்க கல்லூரி** (Tirunelveli Dakshina Mara Nadar Sangam College) என்பது தமிழ்நாட்டின், திருநெல்வேலி, தி. கள்ளிக்குளத்தில் அமைந்துள்ள ஒரு கலை அறிவியல் கல்லூரி ஆகும். இது 1965-ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# திருநெல்வேலி தட்சண மாற நாடார் சங்க கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- கணினி அறிவியல்
# திருநெல்வேலி தட்சண மாற நாடார் சங்க கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வணிகவியல்
# திருநெல்வேலி தட்சண மாற நாடார் சங்க கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# கழுவெளி சதுப்பு நிலம்

**கழுவெளி சதுப்பு நிலம்**, இந்தியாவின் தமிழ்நாட்டில், விழுப்புரம் மாவட்டம், திண்டிவனம் வட்டம், மரக்காணம் - வானூர் இடையே கழுவெளி சதுப்பு நிலம் உள்ளது. வங்காள விரிகுடாவை ஒட்டி, 15 ஆயிரம் ஏக்கரில், 75 சதுர கிலோ மீட்டர் பரப்பில் கழுவெளி நன்னீர் சதுப்பு நிலம் அமைந்துள்ளது. இதை பறவைகள் சரணாலயமாக தமிழ்நாடு அரசு அறிவித்துள்ளது. இந்த சதுப்பு நிலத்தைச் சுற்றி 720 ஏரிகள், குளங்கள் போன்ற நீர்நிலைகள் அமைந்துள்ளன.
# கழுவெளி சதுப்பு நிலம்

## அமைவிடம்

கழுவெளி சதுப்பு நிலமானது புதுச்சேரியில் இருந்து அனுமந்தை கிராமம் வழியாக சுமார் 40 கி.மீ. தொலைவிலும், திண்டிவனத்தில் இருந்து முருக்கேரி, நடுக்குப்பம் வழியாக சுமார் 30 கி.மீட்டர் தொலைவில் அமைந்துள்ளது.
# கழுவெளி சதுப்பு நிலம்

## ஆக்கிரமிப்புகள்

600 சதுர கிலோமீட்டர் பரப்பில் இருந்த கழுவெளி சதுப்பு நிலம், இறால் வளர்ப்பு பண்ணியாளர்களால் ஆக்கிரமிக்கப்பட்டு, தற்போது 75 சதுர கிலோமீட்டர் அளவிற்கு சுருங்கிவிட்டதாக சென்னை உயர்நீதிமன்றத்தில் ஆய்வறிக்கை தாக்கல் செய்யப்பட்டுள்ளது.
# கழுவெளி சதுப்பு நிலம்

## இதனையும் காண்க

- பள்ளிக்கரணை சதுப்புநிலம்
- சதுப்புநிலம்
# இந்தியத் துடுப்பாட்ட அணியின் மேற்கிந்தியத் தீவுகள் மற்றும் அமெரிக்கச் சுற்றுப்பயணம், 2019

இந்தியத் துடுப்பாட்ட அணி, 2019 ஆகத்து, செப்டம்பர் மாதங்களில் மேற்கிந்தியத் தீவுகளிலும் ஐக்கிய அமெரிக்காவிலும் இரண்டு தேர்வுப் போட்டிகள், மூன்று ஒருநாள் போட்டிகள் மற்றும் மூன்று இ20ப போட்டிகள் ஆகியவற்றில் மேற்கிந்தியத் தீவுகள் துடுப்பாட்ட அணியை எதிர்த்து விளையாடுகிறது. இவற்றில் இரண்டு இ20ப போட்ட்டிகள் ஐக்கிய அமெரிக்காவில் புளோரிடா மாநிலத்தில் லோடர்ஹில் என்ற இடத்தில் நடைபெற்றன. தேர்வுப் போட்டிகளின் முடிவுகள் 2019–21 ஐசிசி உலகத் தேர்வுத் துடுப்பாட்ட வாகைத் தொடரில் சேர்க்கப்படும்.  
இந்தியா இ20ப போட்டித் தொடரை 3–0 என்ற கணக்கில் வென்றது. ஒருநாள் தொடரை இந்தியா 2–0 என்ற கனக்கில் வென்றது.
# இந்தியத் துடுப்பாட்ட அணியின் மேற்கிந்தியத் தீவுகள் மற்றும் அமெரிக்கச் சுற்றுப்பயணம், 2019

## அணிகள்

| தேர்வுகள் | ஒருநாள் | இ20ப |
| --- | --- | --- |
# வலைவாசல்:துடுப்பாட்டம்/சிறப்புக் கட்டுரை/25

**குமார் சொக்சானந்த சங்கக்கார** (**Kumar Chokshanada Sangakkara** (Sinhalese: කුමාර සංගක්කාර;பிறப்பு: 27 அக்டோபர் 1977, மாத்தளை) அல்லது சுருக்கமாக **குமார் சங்கக்கார** என்பவர் முன்னாள் இலங்கைத் துடுப்பாட்ட அணியின் மட்டையாளரும், தலைவர் மற்றும் இழப்புக் கவனிப்பாளர் ஆவார். அனைத்துக் காலத்திற்குமான சிறந்த மட்டையாளர்களில் ஒருவராக அறியப்படுகிறார். மேலும் இவரின் காலத்தில் அதிகம் ஆதிக்கம் செலுத்திய மட்டையாளர்களில் ஒருவராகவும் அறியப்படுகிறார். இவருடைய நண்பர் மற்றும் சகவீரரான மகேல ஜயவர்தனவுடன் இணைந்து அனைத்து வடிவத் துடுப்பாட்டங்களிலும் பல சாதனைகளைப் படைத்துள்ளார். இவர் சுமார் 15 ஆண்டுகாலம் துடுப்பாட்டம் விளையாடி வந்தார். இவர் விளையாடிய அனைத்து சர்வதேச போட்டிகளிலும் சேர்த்து மொத்தமாக 28,016 ஓட்டங்கள் சேர்த்துள்ளார்.  
இடது கை துடுப்பாட்ட வீரரான இவர் இழப்புக் கவனிப்பாளராகவும் இருந்துள்ளார். மேலும் இழப்புக் காப்பாளராகப் பல சாதனைகளைப் புரிந்துள்ளார். ஒருநாள் பன்னாட்டுத் துடுப்பாட்டப் போட்டிகளில் அதிக ஓட்டங்கள் சேர்த்த வீரர்களின் பட்டியலில் சச்சின் டெண்டுல்கருக்கு அடுத்தபடியாக இரண்டாவது இடத்திலும் தேர்வுத் துடுப்பாட்டப் போட்டிகளில் அதிக ஓட்டங்கள் சேர்த்தவர்கள் பட்டியலில் ஆறாவது இடத்திலும் உள்ளார்.  
சங்கக்கரா, துடுப்பாட்ட வரலாற்றில் அதிக திறமைகள், நிதானம் உள்ள சில மட்டையாளர்களில் ஒருவராக அறியப்படுகிறார். 2005 முதல் 2015 ஆம் ஆண்டு வரையில் தேர்வுத் துடுப்பாட்டப் போட்டிகளுக்கான பன்னாட்டுத் துடுப்பாட்ட அவையின் மட்டையாளர் தரவரிசையில் அதிக முறை முதலிடத்தில் இருந்தார்.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |  
<noinclude>  
</noinclude>
# வலைவாசல்:துடுப்பாட்டம்/சிறப்புக் கட்டுரை/23

**ரோகித் குருநாத் சர்மா** (**Rohit Gurunath Sharma**, பிறப்பு: ஏப்ரல் 30 1987, இந்தியத் துடுப்பாட்ட அணி வீரர் ஆவார். இவர் ஒருநாள் பன்னாட்டுத் துடுப்பாட்டப் போட்டிகளில் இந்திய அணியின் உதவித்தலைவராக உள்ளார். மும்பை அணிக்காக உள்ளூர்ப் போட்டிகளிலும் இந்தியன் பிரீமியர் லீக் போட்டிகளில் மும்பை இந்தியன்ஸ் அணியின் தலைவராகவும் விளையாடி வருகிறார். இவர் வலது கை மட்டையாளரும் பகுதிநேர வலது கை புறத்திருப்ப பந்துவீச்சாளரும் ஆவார். இவர் தற்போது உள்ள சிறந்த மட்டையாளர்களில் ஒருவராகக் கருதப்படுகிறார்.  
இவர் ஒருநாள் துடுப்பாட்ட வரலாற்றில் அதிக ஓட்டங்கள் (264) எடுத்த வீரர் என்ற சாதனைக்கு சொந்தக்காரர் ஆவார். மேலும் ஒருநாள் போட்டிகளில் 3 முறை இருநூறு எடுத்த ஒரே வீரர் இவர் மட்டுமே. தற்போது ஐசிசியின் ஒருநாள் மட்டையாளர்கள் தரவரிசையில் 2வது இடத்தில் உள்ளார்.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |  
<noinclude>  
</noinclude>
# வலைவாசல்:துடுப்பாட்டம்/சிறப்புக் கட்டுரை/26

**கபில்தேவ்** **நிகாஞ்ச்** (**Kapil Dev Nikhanj** பிறப்பு: ஜனவரி 6, 1959) என்பவர் முன்னாள் இந்தியத் துடுப்பாட்ட அணி வீரர் மற்றும் அணித் தலைவர் ஆவார். இவர் அனைத்துக் காலத்திற்குமான சிறந்த தேர்வுத் துடுப்பாட்ட வீரர்களில் ஒருவராகக் கருதப்படுகிறார். மேலும் இந்திய அணி பெற்ற தலைசிறந்த அணித்தலைவர்களில் ஒருவராகவும் கருதப்படுகிறார். இவரை நூற்றாண்டின் சிறந்த துடுப்பாட்ட வீரர் என விஸ்டன் துடுப்பாட்டாளர்களின் நாட்குறிப்பு 2002ஆம் ஆண்டில் அறிவித்தது.  
1983-ல் இந்தியா உலகக்கோப்பையை வென்றபோது அணியின் தலைவராக இருந்தார். அக்டோபர் 1999 முதல் ஆகஸ்ட் 2000 வரை இந்தியத் தேசிய அணியின் தலைமைப் பயிற்சியாளராக இருந்தார். 1994 ஆம் ஆண்டில் ஓய்வு பெற்றார். அப்போது தேர்வுத் துடுப்பாட்டப் போட்டிகளில் அதிக மட்டையாளர்களை வீழ்த்தியவர் எனும் சாதனையைப் படைத்திருந்தார். அந்தச் சாதனையானது 2000 ஆம் ஆண்டில் வால்ஸ் என்பவரால் தகர்க்கப்பட்டது. ஓய்வு பெறும் போது ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய இரு வடிவங்களிலும் அதிக மட்டையாளர்களை வீழ்த்திய இந்தியர் எனும் சாதனையைப் படைத்திருந்தார். மேலும் ஒருநாள் பன்னாட்டுத் துடுப்பாட்டப் போட்டிகளில் 200 மட்டையாளர்களை முதலில் வீழ்த்தியவர் எனும் சாதனையைப் படைத்தார். தேர்வுத் துடுப்பாட்டப் போட்டிகளில் 434 மட்டையாளர்களையும் 5000 ஓட்டங்களையும் எடுத்த ஒரே வீரர் இவர் ஆவார். இதன்மூலம் துடுப்பாட்ட வரலாற்றில் மிகச்சிறந்த பன்முக ஆட்டக்காரர்களில் ஒருவராக ஆனார். மார்ச் 11, 2010 ஆம் ஆண்டில் பன்னாட்டுத் துடுப்பாட்ட அவை இவரை தனது புகழவையில் சேர்த்துக் கொண்டது.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |  
<noinclude>  
</noinclude>
# வலைவாசல்:துடுப்பாட்டம்/சிறப்புக் கட்டுரை/24

**ஈடன் கார்டன்ஸ்** (*Eden Gardens)* என்பது இந்தியாவின் கொல்கத்தா நகரில் அமைந்திருக்கும் ஒரு துடுப்பாட்ட அரங்கம் ஆகும். இந்தியாவிலேயே பழமையான துடுப்பாட்ட அரங்கமான இது 1864ஆம் ஆண்டு நிறுவப்பட்டது. இது வங்காள துடுப்பாட்ட அணி மற்றும் ஐபிஎல் தொடரின் கொல்கத்தா நைட் ரைடர்ஸ் ஆகிய அணிகளின் உள்ளகத் துடுப்பாட்டக் களமாக விளங்குகிறது. அத்துடன் இந்தியத் துடுப்பாட்ட அணி பங்கேற்கும் பன்னாட்டுத் தேர்வு, ஒருநாள் மற்றும் இருபது20 ஆகிய பன்னாட்டுத் துடுப்பாட்டப் போட்டிகளின் நிகழ்விடமாக விளங்குகிறது. இவ்வரங்கில் மொத்தம் 68,000 இருக்கைகள் அமைந்துள்ளன.  
*துடுப்பாட்டத்தின் கொலோசியம்* என்று குறிப்பிடப்படும் ஈடன் கார்டன்ஸ் உலகின் மிகச்சிறந்த துடுப்பாட்ட அரங்குகளில் ஒன்றாகக் கருதப்படுகிறது. இங்கு உலகக் கோப்பை, உலக இருபது20 மற்றும் ஆசியக் கிண்ணம் உள்ளிட்ட முக்கிய பன்னாட்டுத் தொடர்களின் போட்டிகளும் நடந்துள்ளன. இங்கு நடைபெற்ற 2016 ஐசிசி உலக இருபது20 இறுதிப்போட்டியில் இங்கிலாந்தை வீழ்த்தி மேற்கிந்தியத் தீவுகள் அணி உலகக் கிண்ணத்தைக் கைப்பற்றியது.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |  
<noinclude>  
</noinclude>
# வ. உ. சிதம்பரம் கல்லூரி

**வ. உ. சிதம்பரம் கல்லூரி** (V.O. Chidambaram College) (பொதுவாக **வ. உ. சி கல்லூரி** என்று அறியப்படுகிறது) என்பது ஒரு கலை மற்றும் அறிவியல் கல்லூரியாகும். இது தமிழ்நாட்டின், தூத்துக்குடியில் அமைந்துள்ளது. இக்கல்லூரியானது 1951ஆம் ஆண்டில் குலபதி ஐ. பி. சி வீரபாகுவால் நிறுவப்பட்டது. இக்கல்லூரியானது புது தில்லியில் உள்ள பல்கலைக்கழக மானியக் குழுவினால் 12 (பி) மற்றும் 2 (எஃப்) கீழ் அங்கீகரிக்கப்பட்டுள்ளது. இது திருநெல்வேலி மனோன்மனியம் சுந்தரனார் பல்கலைக்கழகத்துடன் இணைவுபெற்றுள்ளது. இக்கல்லூரியானது இளங்கலை, முதுகலைப் படிப்புகள், ஆராய்ச்சி படிப்புகளை வழங்குகிறது. வ. உ. சிதம்பரம் கல்விச் சங்கத்தால் நிர்வகிக்கப்படும் இந்த கல்லூரி, தமிழ்நாட்டின் தென் மாவட்டங்களைச் சேர்ந்த பொருளாதார மற்றும் சமூக ரீதியாக பின்தங்கிய பிரிவு மாணவர்களுக்கு உயர் கல்வியை வழங்குகிறது.